Σταμάτης Κραουνάκης

Ο Σταμάτης Κραουνάκης (Αθήνα, 25 Δεκεμβρίου 1955Σταμάτης Κραουνάκης - Ελληνική Δισκογραφία) είναι Έλληνας συνθέτης, στιχουργός, τραγουδιστής, μουσικός παραγωγός, ραδιοφωνικός παραγωγός και συγγραφέας.

 Βιογραφία 
Γεννήθηκε, μεγάλωσε και ζει στην Καλλιθέα. Είναι απόφοιτος του τμήματος πολιτικών επιστημών του Παντείου Πανεπιστημίου. Σπούδασε μουσική έχοντας δασκάλα την Κλέλια Τερζάκη, ενώ πρωτοεμφανίστηκε στη δισκογραφία το 1978, υπογράφοντας τη μουσική στον δίσκο Το σπίτι του Αγαμέμνονα. Ένα χρόνο νωρίτερα είχε κάνει το ντεμπούτο του στο θέατρο, γράφοντας τη μουσική για την παράσταση Βαριέμαι (1977). Το 1981 έκανε την πρώτη του μεγάλη συνεργασία, γράφοντας τη μουσική για τον δίσκο Σκουριασμένα χείλια που ερμήνευσε η Βίκυ Μοσχολιού.

Σημαντική στιγμή στην καριέρα του υπήρξε η συνάντηση και συνεργασία του με τη στιχουργό Λίνα Νικολακοπούλου, την οποία γνώρισε το 1976 στο Πάντειο  και με την οποία είναι συνδεδεμένος ο μεγαλύτερος όγκος του συνολικού του έργου, με πρώτη σημαντική στιγμή των δύο την κυκλοφορία του δίσκου Κυκλοφορώ κι οπλοφορώ (Οκτώβριος 1985), με περισσότερες από 200.000 πωλήσεις, ενώ ταυτόχρονα εκτινάχθηκε και η καλλιτεχνική πορεία της Άλκηστης Πρωτοψάλτη.

Έκτοτε συνεργάστηκε με μια σειρά από μεγάλες φωνές του ελληνικού τραγουδιού (ενδεικτικά: Ελένη Βιτάλη, Μανώλης Μητσιάς, Δήμητρα Γαλάνη, Τάνια Τσανακλίδου, Ελευθερία Αρβανιτάκη κλπ.), ενώ ανέδειξε και προώθησε ο ίδιος νέους καλλιτέχνες (Κώστας Μακεδόνας, Δημήτρης Μπάσης, Στέλιος Διονυσίου, Γωγώ Τσαμπά κλπ.)

Πέρα από τη δισκογραφική δουλειά, εμπνεύστηκε ένα νέο τρόπο παρουσίασης μουσικών παραστάσεων, χρησιμοποιώντας τα τραγούδια ως μουσικό θεατρικό κείμενο και τους τραγουδιστές σαν ήρωες ενός φανταστικού έργου.

Έχει υπάρξει παραγωγός και παρουσιαστής εκπομπών σε ραδιοφωνικούς σταθμούς, με τελευταία παρουσία του  Στο Κόκκινο 105,5 με καθημερινή εκπομπή σχολιασμού.

Αυτοπροσδιορίζεται ως αριστερός. 

Σε συνέντευξη που έδωσε στον Βασίλη Θανόπουλο για το Antivirus (περιοδικό) τον Αύγουστο του 2020 έκανε coming out ως ΛΟΑΤ+, τονίζοντας πως αν και είναι ένας καλλιτέχνης που ανήκει σε ολόκληρο τον κόσμο, ήταν πάντοτε δικός μας. «Είμαι panerotic. Μπορώ να ερωτευτώ και έναν άνθρωπο 90 ετών και να του αφιερωθώ είτε είναι γυναίκα είτε άνδρας».

 Εργογραφία 
 Δισκογραφία: 60 προσωπικοί δίσκοι και 20 συμμετοχές σε δίσκους άλλων καλλιτεχνών
 Μουσικές παραστάσεις: Μουσική για 30 παραστάσεις και μία για παράσταση μπαλέτου
 Θέατρο: Μουσική για 54 παραστάσεις (31 σύγχρονου θεάτρου, 9 επιθεωρήσεις, 8 αρχαίου δράματος, 6 παιδικού θεάτρου)
 Κινηματογράφος: Μουσική για ταινίες
 Τηλεόραση: Μουσική για 6 σειρές
 Βιβλία: συγγραφέας 2 βιβλίων και συμμετοχή σε άλλα 4Συγγραφικό έργο
Το 1997 υπήρξε καλλιτεχνικός διευθυντής στο Δημοτικό Περιφερειακό Θέατρο Καβάλας ενώ την επόμενη χρονιά δημιούργησε μια μουσική ομάδα νέων καλλιτεχνών, τη Σπείρα Σπείρα, με την οποία έχει δώσει πολλές παραστάσεις σε όλη την Ελλάδα. Το 2000 βραβεύθηκε με κρατικό βραβείο στο Φεστιβάλ Κινηματογράφου Θεσσαλονίκης για τη μουσική του στην ταινία του Νίκου Παναγιωτόπουλου Αυτή η νύχτα μένει.

 Μουσική για ταινίες 
+ΈτοςΤίτλοςΣκηνοθέτης1980ΑντιγόνηΜαριέτα Ριάλδη1982Ο Θανάσης και το καταραμένο φίδιΝτίνος Κατσουρίδης1984Ο ΝάσοςΘανάσης Παπαγεωργίου & Ανδρέας Θωμόπουλος1993Γυναίκες δηλητήριοΝίκος Ζερβός1998Υπηρέτης δύο αφεντάδωνΚώστας Αρβανιτάκης & Ερρίκος Αναγνωστόπουλος2000Aυτή η νύχτα μένειΝίκος Παναγιωτόπουλος2002Κουράστηκα να σκοτώνω τους αγαπητικούς σουΌνειρα γλυκάΠαντελής Παγουλάτος2004DeliveryΝίκος Παναγιωτόπουλος2006Μια ζωή σαν άλληΖαφείρης ΧαϊτίδηςΠεθαίνοντας στην ΑθήναΝίκος Παναγιωτόπουλος2007Κουπαπίτι - Λευκός άνθρωπος μέσα σε βαθιά τρύπαΆννα Κεσίσογλου2010Τα οπωροφόρα της ΑθήναςΝίκος Παναγιωτόπουλος2015Η κόρη του Ρέμπραντ2016Πέντρο ΝούλαΚάρολος Ζωναράς2021R.E.M. Ταχείες κινήσεις οφθαλμού

 Δισκογραφία 

{| class="wikitable"
|-
! Έτος !! Τίτλος !! Αριθμός καταλόγου !! Πληροφορίες
|-
| 1978 || Το σπίτι του Αγαμέμνονα || Zodiac 88077 LP || Παιδικός δίσκος. Έγραψε τη μουσική σε στίχους του Πέτρου Χρονά και τραγουδά μαζί με τους Γιάννη Σαμσιάρη, Χρήστο Καρακώστα και Πηνελόπη Πατσούκη.
|-
| 1980 || Το όνειρο του Βασίλη || Zodiac 885006 LP || Μουσική για παιδική τηλεοπτική σειρά της ΕΡΤ που παρουσίαζε ο Βασίλης Μπουγιουκλάκης με την Αμαλία Γιαννίκου. Στίχοι του Γιώργου Μανιώτη.
|-
| 1981 || Σκουριασμένα χείλια || Lyra 3755 LP-CD || Η Βίκυ Μοσχολιού ερμηνεύει Κραουνάκη. Στίχοι του Κώστα Τριπολίτη (σε 9 τραγούδια), του Σταμάτη Κραουνάκη (2) και της Λίνας Νικολακοπούλου (1). Συμμετέχει ο Γιώργος Ζαμπέτας στο "Επεμβαίνεις".
|-
| 1982 || Σαριμπίνταμ || Polydor 2421170 LP-CD || Έγραψε τη μουσική και στίχους εξ ημισείας με τη Λίνα Νικολακοπούλου. Τραγουδά η Χριστιάνα.
|-
| 1983 || Μόνον άντρες || Minos 491 LP - 480647 CD || Μουσική του για τον δίσκο του Γιώργου Μαρίνου, σε στίχους δικούς του (σε 3 τραγούδια), του Γιώργου Παυριανού (4), του Γιώργου Ευσταθίου (4) και της Λίνας Νικολακοπούλου (1). Το άλμπουμ κυκλοφόρησε το 1995.
|-
| 1984 || Στον αστερισμό της Μέδουσας || CBS 26262 LP  || Ζωντανή ηχογράφηση στις 23 Νοεμβρίου 1984 της παράστασης του Γιώργου Μαρίνου στη Μέδουσα. Η μουσική του συνθέτη σε στίχους δικούς του και της Λίνας Νικολακοπούλου. Κείμενα Γιάννη Ξανθούλη.
|-
| 1984 || Εξ αδιαιρέτου || Minos 510 LP-CD || Δίσκος του Μανώλη Μητσιά. Η μία πλευρά με τραγούδια των Σταμάτη Κραουνάκη και Λίνας Νικολακοπούλου και η άλλη πλευρά με τραγούδια των Θόδωρου Δερβενιώτη και Κώστα Βίρβου.
|-
| 1984 || Κανονικά || Minos 551 LP-CD || Η Δήμητρα Γαλάνη σε τραγούδια των Σταμάτη Κραουνάκη και Λίνας Νικολακοπούλου.
|-
| 1985 || Ο κοριός || Columbia 170073 LP || "Μουσική φαντασία για ευαίσθητους σοσιαλιστές", γράφει το εξώφυλλο. Το έργο του Βλαντίμιρ Μαγιακόφσκι, από το θέατρο Καισαριανής, σε σκηνοθεσία του Νίκου Χαραλάμπους. Η μουσική του Σταμάτη Κραουνάκη, συμμετέχει ο θίασος και η Άλκηστις Πρωτοψάλτη.
|-
| 1985 || Κυκλοφορώ κι οπλοφορώ || Polydor 827589 LP-CD || Η Άλκηστις Πρωτοψάλτη τραγουδά τη μουσική του Σταμάτη Κραουνάκη με στίχους του Σταμάτη Κραουνάκη (5), της Λίνας Νικολακοπούλου (6) και τη "Μαλάμω" της Ευτυχίας Παπαγιαννοπούλου.
|-
| 1986 || Λυσιστράτη || Philips 830411 LP-CD || Μουσική του Σταμάτη Κραουνάκη, στίχοι της Λίνας Νικολακοπούλου, για θεατρική παράσταση του Λάκη Λαζόπουλου. Παίζουν και τραγουδούν ο Λάκης Λαζόπουλος, η Άλκηστις Πρωτοψάλτη, ο Μανώλης Μητσιάς, ο Γιώργος Λέφας, ο Κώστας Ίτσιος, ο Γρηγόρης Βαλτινός, η Ελένη Οικονομίδου.
|-
| 1987 || Λεωφόρος || Polydor 833193 LP-CD || Σταμάτης Κραουνάκης, Λίνα Νικολακοπούλου, Ανδρέας Βουτσινάς, Άλκηστις Πρωτοψάλτη, Ελευθερία Αρβανιτάκη, Κώστας Γανωτής, ένωσαν τις δυνάμεις τους για τις παραστάσεις στη Λεωφόρο. Η ηχογράφηση έγινε την 20η Ιουνίου 1987.
|-
| 1988 || Μαμά γερνάω || CBS 461195 LP-CD || Η Τάνια Τσανακλίδου τραγουδά Σταμάτη Κραουνάκη και Λίνα Νικολακοπούλου.
|-
| 1989 || Δεν έχω ιδέα || CBS 465366 LP-CD || Του Σταμάτη Κραουνάκη και της Λίνας Νικολακοπούλου. Τραγουδούν ο Κώστας Μακεδόνας, ο Σταμάτης Κραουνάκης, η Λίνα Νικολακοπούλου, η Αρλέτα, η Αλίκη Βουγιουκλάκη, η Βίκυ Μοσχολιού, η Ελένη Οικονομίδου.
|-
| 1989 || Δεσποινίς Βαλεντάιν || CBS 655595 Maxi single || "Δεσποινίς Βαλεντάιν" και "Το σπίτι αυτό", δύο τραγούδια που έγραψαν ο Σταμάτης Κραουνάκης και η Λίνα Νικολακοπούλου για την Αλίκη Βουγιουκλάκη.
|-
| 1990 || Εφημερία || CBS 466988 LP-CD || Μουσική και στίχοι του Σταμάτη Κραουνάκη. Στο τραγούδι ο ίδιος και η Βίκυ Μοσχολιού. Από ένα τραγούδι η Άννα Παναγιωτοπούλου και η Πωλίνα.
|-
| 1990 || Ευριπίδη Μήδεια || Ακτή 467806 LP-CD || Σε μετάφραση του Γιώργου Χειμωνά, μουσική του Σταμάτη Κραουνάκη, τραγουδά η Ελένη Βιτάλη. Από θεατρική παράσταση του Ανδρέα Βουτσινά, το καλοκαίρι του 1990.
|-
| 1990 || Λεωφόρος Β''' || Polydor 843250 LP-CD || Οι Σταμάτης Κραουνάκης, Λίνα Νικολακοπούλου, Ανδρέας Βουτσινάς στήνουν την παράσταση με την Άλκηστη Πρωτοψάλτη. Η ηχογράφηση γίνεται στο Chorus της Θεσσαλονίκης την 18η Ιανουαρίου 1990. Συμμετέχουν οι Νίκος Γαλάτης, Κώστας Γανωτής και Χρήστος Στεργιόγλου.
|-
| 1991 || Μόνο μια φορά || Ακτή 468564 LP-CD || Λαϊκά τραγούδια με τον Κώστα Μακεδόνα, όπως γράφει το εξώφυλλο. Στίχοι, μουσική του Σταμάτη Κραουνάκη.
|-
| 1991 || Tenessee Williams || Ακτή 469492 LP-CD || Μουσική για το θεατρικό έργο Γλυκό πουλί της νιότης του Τενεσί Ουίλιαμς με πρωταγωνίστρια την Αλίκη Βουγιουκλάκη και σκηνοθεσία του Ανδρέα Βουτσινά.
|-
| 1991 || 1988–1991 || Ακτή 469494 6LPs || Κασετίνα που περιέχει τα άμπουμ Tennessee, Μόνο μια φορά, Μήδεια, Εφημερία, Δεν έχω ιδέα και Μαμά γερνάω.
|-
| 1991 || Αυτός ο Γιώργος || Σείριος 91002/3 2LPs-CD || Με εντολή του Μάνου Χατζιδάκι, ο Σταμάτης Κραουνάκης με τη Λίνα Νικολακοπούλου ολοκληρώνουν σε δίσκο τη μουσική ιστορία Αυτός ο Γιώργος, για τον αρτίστα Γιώργο Μαρίνο. Στους στίχους βοηθά και ο Γιάννης Ξανθούλης. Συμμετέχει η Άννα Παναγιωτοπούλου.
|-
| 1992 || Το έκτο πάτωμα || Ακτή 471443 LP-CD || Συνεργασία του Σταμάτη Κραουνάκη και της Λίνας Νικολακοπούλου για την ομότιτλη παράσταση στο θέατρο Περοκέ με τον θίασο της Άννας Παναγιωτοπούλου. Παίζουν και τραγουδούν οι Χρήστος Βαλαβανίδης, Ελένη Γερασιμίδου, Νένα Μεντή, Κατιάνα Μπαλανίκα, Γιώργος Νινιός, Σοφία Ολυμπίου, Άννα Παναγιωτοπούλου και Τάσος Χαλκιάς.
|-
| 1992 || Ο Μικρός Επιτάφιος || Ακτή 471694 LP-CD || Γράφει μουσική σε ποίηση Γιώργου Μανιώτη. Τραγουδά η Δήμητρα Γαλάνη και αφηγείται η Βέρα Ζαβιτσιάνου. Το εξώφυλλο του Αλέκου Φασιανού.
|-
| 1992 || Καινούργιο πράγμα || Ακτή 472726 LP-CD || Η Βίκυ Μοσχολιού τραγουδά Σταμάτη Κραουνάκη. Οι στίχοι των τραγουδιών είναι αποτέλεσμα συνεργασίας του Σταμάτη Κραουνάκη με τον Μάνο Τσιλιμίδη.
|-
| 1992 || Το τραγούδι γυμνό || Fidelity 512242 2LPs-2CDs || Δίσκος με ηχογραφήσεις που επιμελήθηκε ο Κώστας Κωτούλας με αφορμή τις ραδιοφωνικές εκπομπές του στον Αθήνα 9.84. Ο Σταμάτης Κραουνάκης σε τραγούδι που έγραψε για το θεατρικό έργο Ξανά μαζί του Νιλ Σάιμον.
|-
| 1992 || Απόψε αυτοσχεδιάζουμε || Columbia ΣΚ 1992 LP || Το θεατρικό έργο του Λουίτζι Πιραντέλλο ανέβηκε στο θέατρο Αναλυτή, τον χειμώνα 1992–1993. Πέντε τραγούδια από την παράσταση, με μουσική του Σταμάτη Κραουνάκη και στίχους της Λίνας Νικολακοπούλου, τυπώθηκαν στο βινύλιο σε 300 αντίτυπα, εκτός εμπορίου. Τραγουδούν: Κώστας Ρηγόπουλος, Μάρθα Καραγιάννη, Σοφία Χρήστου και Γιάννης Μαυριτσάκης.
|-
| 1992 || Μαμά γερνάω / Δεν έχω ιδέα || Columbia 472817 CD || Στο CD υπαρχουν 8 από τα 10 τραγούδια του Μαμά γερνάω και 9 από τα 12 τραγούδια του Δεν έχω ιδέα.
|-
| 1992 || Zoom 91/92 || Polydor 513661 LP-CD || Οι Σταμάτης Κραουνάκης, Λίνα Νικολακοπούλου, Ανδρέας Βουτσινάς, στήνουν την παράσταση ξανά για την Άλκηστη Πρωτοψάλτη. Η ηχογράφηση γίνεται το διήμερο 15 & 16 Απριλίου 1992 στην Πλάκα. Συμμετέχουν: Κώστας Μακεδόνας, Κώστας Γανωτής, Νίκος Ζούκας, Βασίλης Μοσχονάς.
|-
| 1993 || Τοπίο μυστικό || Ακτή 473906 LP-CD || Δέκα συνθέσεις του Νότη Μαυρουδή με στίχους Τάσου Σαμαρτζή. Τραγουδούν: Σταμάτης Κραουνάκης (3), Τάνια Τσανακλίδου (2), ΘΘανάσης Γκαϊφύλλιας (2), Νένα Μεντή, Γρηγόρης Ψαριανός, Γιάννης Μπέζος.
|-
| 1993 || Ανθρώπων έργα || Polydor 521384 LP-CD || Έντεκα συνθέσεις του Σταμάτη Κραουνάκη με στίχους της Λίνας Νικολακοπούλου. Τραγουδά η Άλκηστις Πρωτοψάλτη.
|-
| 1994 || Μουσική για εικόνα: Γόβα στιλέτο || WEA 995975 LP-CD || Τέσσερα τραγούδια με την Έλλη Πασπαλά και 10 ορχηστρικά από την τηλεοπτική σειρά Γόβα στιλέτο, χειμώνας 1993-1994, ΑΝΤ1.
|-
| 1994 || Ντουέτα || RCA 22300 LP-CD || Δίσκος του Κώστα Τουρνά με 12 τραγούδια του. Ο Σταμάτης Κραουνάκης μαζί με τον Τουρνά τραγουδούν Ο Αχιλλέας απ' το Κάιρο.
|}

ΒιβλιογραφίαΤα λόγια που χωρέσανε'' (απλή & συλλεκτική έκδοση), 2004, Θεσσαλονίκη, Ιανός  
Παραπομπές

 Εξωτερικοί σύνδεσμοι 
Συνέντευξη στην εφημερίδα Documento, στον Παναγιώτη Φρούντζο (9/2019)
Συνέντευξη στο 10percent.gr
 Ο Σταμάτης Κραουνάκης γράφει για τα 5 καλοκαίρια που σημάδεψαν τη μνήμη του

Κατηγορία:Συμμετέχοντες στο Φεστιβάλ Τραγουδιού Θεσσαλονίκης
Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Απόφοιτοι του Παντείου Πανεπιστημίου
Κατηγορία:Έλληνες στιχουργοί
Κατηγορία:Έλληνες συνθέτες μουσικής ταινιών
Κατηγορία:Έλληνες συνθέτες
Κατηγορία:ΛΟΑΤ πρόσωπα από την Ελλάδα